Այսպիսով, կլինե՞ն Հայաստանում գիտության համար նպաստավոր միջավայրեր ու խաղի կանոններ, ապա գիտություն ու ազդեցիկ գիտնականներ էլ կլինեն: Հակառակ պարագայում գիտության մասին խոսելն անգամ զավեշտալի է: Որքան էլ որ տաղանդավոր գիտնականներ ի հայտ գան, միևնույնն է, կա՛մ երկրից են հեռանալու միջավայր գտնելու ակնկալիքով կա՛մ էլ թողնելու են գիտությունը: Առանձին անհատներ առանց շարունակական ինստիտուտների համակարգային գիտություն չեն կարող զարգացնել: Իսկ միջավայր, ինստիտուտներ ու խաղի կանոններ պետք է ստեղծեն հանրույթն ու նրա ինքնաբավ միավորները: